Document ID: 32005D0497

KOMISSION PÄÄTÖS,
tehty 12 päivänä heinäkuuta 2005,
Bulgarian tasavallasta peräisin olevien kalastustuotteiden tuontia koskevista erityisedellytyksistä tehdyn päätöksen 2002/472/EY muuttamisesta
(tiedoksiannettu numerolla K(2005) 2454)
(ETA:n kannalta merkityksellinen teksti)
(2005/497/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY (1) ja erityisesti sen 11 artiklan 1 kohdan,
sekä katsoo seuraavaa:
(1)
Bulgarian tasavallasta peräisin olevien kalastustuotteiden tuontia koskevista erityisedellytyksistä 20 päivänä kesäkuuta 2002 tehdyssä komission päätöksessä 2002/472/EY (2) säädetään, että uusien laitosten tai alusten lisääminen Bulgariasta tuontia varten hyväksyttyjen laitosten ja alusten luetteloon edellyttää yhteisön tekemää tarkastusta.
(2)
Komission päätöksessä 2002/472/EY säädetään myös, että komission päätöksessä 94/360/EY (3) säädettyä fyysisten tarkastusten harventamista ei sovelleta Bulgariasta tuotuihin kalastustuotteisiin.
(3)
Komission asiantuntijoiden tekemän uuden tarkastuksen tuloksena voidaan todeta, että Bulgaria täyttää nyt edellytykset voidakseen antaa terveystakeet, jotka vastaavat vähintään yhteisössä sovellettavia terveystakeita. Tämä tulos huomioon ottaen on aiheellista taata fyysisten tarkastusten harventaminen, lisätä uusia laitoksia luetteloon ja soveltaa neuvoston päätöksen 95/408/EY (4) 5 artiklassa säädettyä menettelyä edellä mainitun luettelon tuleviin muutoksiin.
(4)
Päätöstä 2002/472/EY olisi tämän vuoksi muutettava vastaavasti.
(5)
Tarvittavan siirtymäajan varmistamiseksi on aiheellista, että tätä päätöstä ryhdytään soveltamaan 45 päivän kuluttua sen julkaisemisesta Euroopan unionin virallisessa lehdessä.
(6)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 2002/472/EY seuraavasti:
1)
Poistetaan 4 ja 5 artikla.
2)
Korvataan liite II tämän päätöksen liitteellä.
2 artikla
Tätä päätöstä sovelletaan 28 päivästä elokuuta 2005.
3 artikla
Tämä päätös on osoitettu kaikille jäsenvaltioille.
Tehty Brysselissä 12 päivänä heinäkuuta 2005.

Labels: 0
3
18
6